NaiveNeuron/SloPal huggingface dataset:
Pčolinský, Peter, podpredseda NR SR (2023-03-23):
Pani poslankyne, páni poslanci, teraz vám, ak budete chvíľku vnímať, o chvíľu sa dostaneme k prepadávaným bodom, ktoré už raz prepadli. Chcem upozorniť, ak druhýkrát dnes do devätnástej, keď vediem schôdzu ja, ak druhýkrát prepadne bod, tak v zmysle dohody z poslaneckého grémia tie potom odhodíme na máj. Čiže vás upozorňujem. Môžte protestovať, samozrejme, to je v poriadku. Kým začneme v rozprave, tak ja vám prečítam, že ktoré body by mali nasledovať potom ďalej. Takže teraz ešte budeme pokračovať v prerušenej rozprave, potom ide návrh uznesenia Národnej rady k memorandu o zlepšení systému zdravotníctva a pán poslanec Faič. (Reakcia z pléna. Predsedajúci telefonuje služobným telefónom: „Nemám tu aktualizované. Áno. Dobre, dobre, dobre.“ ) Ja vám ešte poviem, čo ide, čo má ísť ďalej. Stiahnutý je, stiahnuté je uznesenie Národnej rady k odstráneniu zlyhávaní hospodárskej, sociálnej, bezpečnostnej a verejných politík. Tam mal byť predkladateľ pán predseda Fico. Migy – pán predseda Fico – to je tiež stiahnuté. Takisto je stiahnuté uznesenie Národnej rady o skrátení volebného obdobia – pán predseda Fico. Takisto uznesenie o skrátení volebného obdobia, ďalšie, ďalšia tlač – pán predseda Fico. Čiže, čiže v podstate budeme pokračovať po tomto bode... (Reakcia z pléna.) Všetko je posťahované a presunuté. To znamená, po tomto bode budú nasledovať body, ktoré už raz prepadli. A tam by mal ísť Miloš Svrček – Trestný poriadok. (Reakcie z pléna.) Čísla bodov vám nepoviem, poviem vám čísla tlače (reakcia z pléna) 1396 – to je termínovaný na utorok, stredu, stredu 14.00 h. Ďalej by mala nasledovať tlač 1402 Martin Fecko (reakcia z pléna), Karol Kučera, to sme teraz o odborných zamestnancoch, to sme teraz presunuli na stredu. Tak na utorok alebo stredu? (Reakcia z pléna.) Dobre, streda. To znamená, že po ňom by mal nasledovať tlač 1404, pani poslankyňa Záborská o príspevku pri narodení dieťaťa. Potom pán poslanec Šíbl – tlač 1394, potom Kristián Čekovský – 1410, pán poslanec Galek – 1371 (reakcia z pléna: „Koľko?“ ), 1371, pani poslankyňa Zemanová – 1391, pán poslanec Matovič – o platových pomeroch ústavných činiteľov – 1443, pán poslanec Vetrák – Občiansky zákonník – 1393. Pán minister Horecký, školský zákon, ten je termínovaný? Myslím, že nie. Je? Nie je termínovaný. Nie je. Nie je termínovaný. A ďalej zatiaľ nemám. Čiže páni poslanci, ja len upozorňujem, že k tomuto sa dnes určite dostaneme. Čiže len dávam na vedomie, že určite nebudem tu robiť polhodinové prestoje, lebo chcete dobehnúť z kancelárie, len z vedľajších dverí. Pani poslankyňa Zemanová, máte asi procedurálny návrh. Môžte zapnúť pani poslankyňu Zemanovú s procedurálnym.
Bugár, Béla, podpredseda NR SR (2017-09-07):
Ako posledný písomne prihlásený v rozprave vystúpi pán poslanec Baránik.
Čaplovič, Dušan, poslanec NR SR (2014-10-28):
Ďakujem veľmi pekne. Budem hovoriť ako profesionál v oblasti historických vied. Mrzí ma, že sa celá táto záležitosť spolitizovala, zideologizovala a že k tejto problematike hovoria ľudia, ktorí tejto problematike viac-menej nerozumejú, lesník, ekonóm, lekár a ďalší. Chcel by som naozaj zvýrazniť jednu vec, ja ako poslanec sa budem vždy vyjadrovať k tým veciam, ku ktorým mám blízko a ktorým rozumiem. A nebudem sa nikdy vyjadrovať k lesníckym otázkam a podobným otázkam. A poprosil by som pánov poslancov z opozície, ak ste chceli takýto návrh zákona pripraviť, mali ste ho urobiť krížom cez celé spektrum, mali ste ho pripraviť tak, aby bol kvalitne pripravený, aby bol oddiskutovaný, aby sme takýmto spôsobom mohli dať hold tým, ktorí založili prvú Česko-slovenskú republiku, nesporne demokratickú republiku, republiku, ktorú si môžeme všetci do jedného aj na Slovensku vážiť. Ďakujem vám veľmi pekne. (Potlesk.)
Hort, Milan, podpredseda NR SR (2011-02-03):
Ďakujem pekne. Pán poslanec, doplňujúca otázka nebude. Pán minister, vyčerpali ste aj pána poslanca svojou odpoveďou.
Danko, Andrej, predseda NR SR (2017-11-28):
Ďakujem. Pán poslanec Erik Tomáš.
Grendel, Gábor, podpredseda NR SR (2020-10-14):
Pán poslanec Jarjabek s faktickou.
Glváč, Martin, podpredseda NR SR (2018-03-26):
Pán poslanec Pčolinský, nech sa páči. Nie? Pán poslanec Krajniak, reakcia, nech sa páči. Pardon, Marosz.
Dostál, Ondrej, poslanec NR SR (2024-05-14):
Ja chcem povedať, že súhlasím s tým, čo povedal pán poslanec Grendel, čo si už asi v tejto chvíli málokto pamätá, že čo povedal a kedy povedal, lebo pokračujeme v rozprave po niekoľkých dňoch, ale ako si to pamätám, tak dalo sa súhlasiť s tým, čo hovoril kriticky na adresu návrhu aj predloženého pozmeňujúceho návrhu. A vítam novú politickú kultúru a dúfam, že takto 25 minút budeme vždycky čakať, keď tu predkladateľ alebo spravodajca k nejakému návrhu nebude, a že to nebude iba preto, lebo pán predsedajúci je z tej istej strany ako predkladateľ návrhu zákona, tak neprepadol a čakalo sa 25 minút. Ďakujem.
Bugár, Béla, podpredseda NR SR (2018-02-08):
Páni poslanci, nechajme dohovoriť pána poslanca Beblavého.
Laššáková, Jana, podpredsedníčka NR SR (2015-12-09):
Na vystúpenie pána poslanca sú dve faktické poznámky, páni poslanci Kvasnička a Kuffa, končím možnosť prihlásiť sa s faktickými poznámkami. Nech sa páči, pán poslanec Kvasnička.
Milanová, Natália, ministerka kultúry SR (2022-09-22):
Ďakujem. V zmysle hierarchie odpadového hospodárstva ministerstvo životného prostredia podporuje v rámci Operačného programu Kvality životného prostredia a Environmentálneho fondu budovanie zariadení na zhodnocovanie odpadov s dôrazom na biologicky rozložiteľný odpad. Zároveň sa podporuje aj budovanie zariadení na recykláciu tých druhov odpadov, ktorých kapacity nie sú dostatočné. Ministerstvo životného prostredia urobí všetko pre to, aby k tejto hrozbe nedošlo. Práve preto v budúcom programovom období budeme preferovať projekty zamerané na vyššie stupne hierarchie odpadového hospodárstva.
Laššáková, Jana, poslankyňa NR SR (2011-07-12):
Ďakujem pekne za slovo. Nuž, keď sa robí novela Trestného zákona, Trestného poriadku, teda trestných kódexov, naozaj vzbudzuje to záujem verejnosti, pretože sú to zákony kódexového typu. A tie by mali mať právnu stabilitu a nemali by sa tak meniť. Ale ja si spomínam, keď pani ministerka predstavovala tento návrh Trestného zákona a zmeny, ktoré prináša, tak to bola taká bombastická relácia, ako budú trestne stíhaní verejní funkcionári, keď spôsobia nedbanlivostné, z nedbanlivosti trestný čin. A skutočne, ako sa rokuje o návrhu zákona, a to vidíme, v prípade ministerstva spravodlivosti sa to už stáva zvykom, že v Národnej rade sa pekne všetky tieto hrany, ktoré sú, a takéto ustanovenia pekne buď zo zákona na základe pozmeňujúceho návrhu vypadnú, alebo sa zmiernia a v podstate ten efekt je už úplne iný, ako bol na začiatku, keď sa vládny návrh zákona predkladá. Mohla by som povedať x takýchto prípadov v tomto volebnom období, kde niečo sa predložilo, ohlásilo, aký to bude bič, a nakoniec, keď sme v záverečnom hlasovaní zákon prijali, tak všetky takéto veci, ktoré mali byť akože bičom, zo zákona vypadli. Ďakujem pekne.
M. Číž, podpredseda NR SR: (2007-03-28):
(Hlasovanie.) Prítomných 142 poslancov, za návrh 94 poslancov, proti 3 poslanci, zdržalo sa 45 poslancov. Konštatujem, že tento návrh sme schválili. Vážené kolegyne, kolegovia, pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či má niekto návrhy podľa § 85 zákona o rokovacom poriadku? Ak nie, vyhlasujem rozpravu za skončenú. Nech sa páči, pán spravodajca.
Jurinová, Erika, podpredsedníčka NR SR (2013-06-28):
Ďakujem pekne, pán navrhovateľ. Pán spravodajca sa tiež chce vyjadriť. Nech sa páči.
Sulík, Richard, predseda NR SR (2010-11-04):
Dobré ráno, poprosím panie poslankyne, pánov poslancov, aby sa dostavili do rokovacej sály, budeme pokračovať 8. schôdzou Národnej rady. Vážené panie poslankyne, vážení páni poslanci, otváram druhý rokovací deň 8. schôdze Národnej rady. Na dnešnom rokovacom dni o ospravedlnenie svojej neúčasti písomne požiadali poslanci Marián Kovačócy, Peter Osuský, Andrej Ďurkovský a podľa mojich informácií ešte aj pán poslanec Abrhan. Pokračujeme v prerušenej rozprave v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení zákon NR SR číslo 63/1993 Z. z. o štátnych symboloch Slovenskej republiky a ich používaní v znení neskorších predpisov . Tento zákon má tlač 147. Prosím, poslanca Dostála, aby zaujal miesto určené pre navrhovateľov a pani poslankyňu Kiššovú, aby zaujala miesto určené pre spravodajcu. S faktickými poznámkami sú na včerajšie vystúpenie pána poslanca Ondruša prihlásení pán poslanec Rafaj a pán poslanec Dostál. Dávam slovo pánovi Rafajovi. Pán Rafaj sa nenachádza v miestnosti. Budeme pokračovať s pánom Dostálom. Nech sa páči.
P. Paška, predseda NR SR: (2008-10-21):
Nech sa páči, pán poslanec.
Danko, Andrej, podpredseda NR SR (2023-12-13):
Poslanec Sabo.
Potocký, Milan, poslanec NR SR (2022-06-22):
Pán predseda, teraz dajte hlasovať o druhom pozmeňujúcom a doplňujúcom návrhu pána poslanca Vetráka.
D. Jarjabek, poslanec: (2002-07-04):
J. Migaš, predseda NR SR: Ďakujem, pán poslanec. Len na vysvetlenie, vy viete dobre, že je uznesenie Národnej rady, ktoré platí. Národná rada odporúča Slovenskej televízii, aby z každej schôdze vysielala buď priamy prenos, alebo urobila záznam, to prijala Národná rada, nikto toto uznesenie nezmenil. Samozrejme, že je to odporúčacie uznesenie Národnej rady. Ako sa rozhodne Slovenská televízia, je vecou Slovenskej televízie. Národná rada nemôže príkazom dať. (Hlasy v rokovacej sále.) Ja dám hlasovať, čiže na vysvetlenie. A teraz dám hlasovať o týchto dvoch pozmeňujúcich návrhoch pána poslanca Jarjabka. Najprv pán poslanec Jarjabek navrhol, aby z tejto schôdze bol priamy prenos. Panie poslankyne, páni poslanci, prezentujme sa a hlasujme o tomto návrhu pána poslanca Jarjabka. Čiže aby bol priamy prenos, teda technicky, hneď ako to bude možné technicky zvládnuť. (Hlasovanie.) Prítomných je 121 poslancov, za 52, proti 16, zdržalo sa 40, nehlasovali 13. Tento procedurálny návrh sme neschválili. Ďalší, aby Slovenská televízia urobila záznam z tejto schôdze. Panie poslankyne, páni poslanci, nech sa páči prezentujme sa a hlasujme o druhom procedurálnom návrhu pána poslanca Jarjabka. Hlasujeme. (Hlasovanie.) Prítomných je 119 poslancov, za 53, proti 13, zdržalo sa 41, nehlasovali 12. Ani tento návrh sme neschválili. Pani poslankyňa Tóthová, nech sa páči. Máte procedurálny návrh? Nech sa páči.
Pčolinský, Peter, podpredseda NR SR (2022-12-07):
Ďakujem. Jedna faktická poznámka pán poslanec Svrček.
Mazurek, Milan, poslanec NR SR (2020-07-14):
Pán poslanec Herák, ja som v žiadnom prípade nepovedal, že zvieratá týrajú Cigáni, ja som hovoril o osadníkoch. Ja voči vám nemám vôbec nič a nenaznačoval som, že by to mohlo byť nejak zovšeobecňované. Ja to vnímam skôr opačne, z vašej strany, že sa stále snažíte zovšeobecňovať tú problematiku, už len keď niekto akokoľvek skritizuje tých osadníkov, pritom vás nikto nehádže do jedného vreca a treba si to uvedomiť a brať to ako fakt. Čo sa týka vašich štatistík, tak tam je úplne iný problém a vy to musíte predsa dobre vedieť, že už len vykonávanie štatistík na etnickom princípe je trestným činom. To znamená, nechcite odo mňa niečo, čo sa proste nedá podľa Trestného zákona. A ja vám hovorím to, čo vidím, čo vnímam okolo seba. A ide o to, že drvivá väčšina týchto prípadov v osadách je proste neriešená. Že to je tak obrovské množstvo tých prípadov, že my sa dozvedáme len o skutočne zrnku piesku z celej pláže. Čo sa týka pani poslankyne Zemanovej, vy ste mi v podstate povedali to, čo som zdôraznil, a to, že tá polícia jednoducho nerieši tie prípady, ako by mala a že sa to vyrieši tým, že to presuniete na špecializovanú jednotku polície, na tú environmentálnu políciu. Ale problém bude v tom, že pri tom obrovskom množstve prípadov by tá polícia musela mať naozaj tisícky členov, lebo keď si vezmete rozsah slovenského územia a predovšetkým počet práve takýchto nelegálnych osád, kde je nadpriemerné zastúpenie takýchto trestných činov, tak jednoducho si neviem predstaviť naozaj v tej aplikačnej praxi, ako by dokázala takáto enviropolícia postihovať všetky tieto veci. A bojím sa, že to naozaj zase skončí pri tom, že nejaký poľovník bude trénovať svojho psa a naňho to padne, že jednoducho štve zviera proti inému zvieraťu. A čo sa týka pani Kozelovej, tak tá ma presviedčala opäť, že zvieratá netýrajú len Cigáni. No ja vám poviem, ja som nič také nepovedal, že by ich týrali len oni. Práve naopak, som zdôraznil, že nie je to len o nich. Ale keď nepočúvate, tak sa ťažko reaguje.
Sulík, Richard, predseda NR SR (2011-04-05):
Pán poslanec Richter.
J. Laššáková, poslankyňa: (2004-05-12):
Dajte, prosím, hlasovať o predloženom návrhu.
P. Paška, predseda NR SR: (2009-02-04):
(Hlasovanie.) 139 prítomných, 79 za, 1 proti, 59 sa zdržalo. Návrh zákona sme postúpili do druhého čítania. Ďalej.
Raši, Richard, podpredseda vlády SR pre investície a informatizáciu (2019-06-20):
... od Oravského Podzámku do Ružomberka ekonomická opodstatnenosť výstavby až... (Prerušenie vystúpenia predsedajúcim.)
Grendel, Gábor, podpredseda NR SR (2022-03-24):
Pán poslanec, chcem vás len v dobrom upozorniť, že v zmysle zákona o rokovacom poriadku máte právo na doplňujúcu otázku. Toto otázka nebola. Ale nechal som vás dokončiť, samozrejme, len vás prosím do budúcna, aby ste na to mysleli. Ďalšiu otázku na pána premiéra adresuje pán poslanec Martin Čepček: „Vážený pán premiér, aké opatrenia sa pripravujú v súvislosti so zdražovaním potravín, pohonných hmôt a plynu pre ochranu nízkopríjmových domácností?“
Jurinová, Erika, podpredsedníčka NR SR (2013-12-13):
Prepáčte, pán generálny prokurátor, prepáčte, nechcem vám do toho veľmi vstupovať, ale o štrnástej obvykle končíme rokovanie, preto sa vás pýtam, že či neskončíte. (Povedané so smiechom.)
Pellegrini, Peter, predseda NR SR (2015-09-24):
Ďakujem pekne, pán minister. Teraz má slovo pán spravodajca Brixi. Nech sa páči.
Jurinová, Erika, podpredsedníčka NR SR (2014-10-15):
Ďakujem, pán minister. Dávam slovo spoločnému spravodajcovi z výboru pre sociálne veci poslancovi Milanovi Halúzovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Grendel, Gábor, podpredseda NR SR (2023-05-05):
Pán poslanec Vladimír Faič.
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 128, za 96, proti nikto, zdržalo sa 30, nehlasoval 1. Konštatujem, že tento pozmeňujúci návrh sme schválili.
Blanár, Juraj, podpredseda NR SR (2021-10-27):
Otváram všeobecnú rozpravu. Písomnú prihlášku som neobdržal. Dávam teda možnosť prihlásiť sa ústne do rozpravy. Konštatujem, že nikto sa nehlási do rozpravy. Vyhlasujem všeobecnú rozpravu za uzavretú. Prerušujem zároveň rokovanie o tomto bode programu. A vyhlasujem krátku prestávku, pretože mali by sme pokračovať za účasti pána ministra zdravotníctva, ktorý je už na ceste. Ďakujem pánovi ministrovi aj pani spravodajkyni. Pani spravodajkyňa k ďalšiemu bodu, vidím, že už je prítomná, takže... (Reakcia z pléna.) Podľa informácii, ktorú som dostal z organizačného odboru, tak mal by už byť niekde nablízku, čiže pár minút, takže vyhlasujem prestávku maximálne päť minút. Predpokladám, že môžeme aj skôr začať, keď príde. (Päťminútová prestávka.)
Laššáková, Jana, podpredsedníčka NR SR (2015-05-28):
Príjemné dobré ráno, vážené panie poslankyne, páni poslanci, je 9.00 hod., otváram štrnásty rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali poslanci, podpredseda Národnej rady Ján Figeľ a poslanci Juraj Blanár, Mikuláš Huba, Magda Košútová, Ivan Mikloš, Pavol Pavlis, Richard Raši, Richard Vašečka, na zahraničnej pracovnej ceste sú poslanci Maroš Kondrót a Janka Šípošová. Pokračujeme v prerušenej rozprave o informácii o privatizácii Slovenskej elektrární a postupe pri vypovedaní Zmluvy o prevádzke Vodnej elektrárne Gabčíkovo (tlač 1483). Poprosím člena vlády Slovenskej republiky, aby zaujal miesto určené pre navrhovateľov, a spravodajcu z výboru pre pôdohospodárstvo a životné prostredie poslanca Roberta Puciho, aby zaujal miesto určené pre spravodajcov. Včera neukončil svoje vystúpenie do rozpravy písomne prihlásený poslanec Mikuláš Dzurinda, ktorému teraz odovzdávam slovo, a pripraví sa pán poslanec Miškov. Nech sa páči, pán poslanec. (Pokračovanie rokovania o informácii o privatizácii Slovenských elektrární a postupe pri vypovedaní Zmluvy o prevádzke Vodnej elektrárne Gabčíkovo , tlač 1483.)
Kondrót, Maroš, poslanec NR SR (2015-03-19):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne, o bodoch 1 až 27 spoločne s odporúčaním gestorského výboru schváliť ich.
S. Janiš, poslanec: (2003-10-22):
Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku Národnej rady. Zo znenia návrhu zákona je zrejmý  účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a s právom Európskej únie, z ktorej vyplýva, že problematika je upravená v rámcovej smernici a štyroch špecifických smerniciach Európskeho parlamentu a Rady. Navrhovaný zákon patrí medzi prioritné úlohy vlády a Plánu legislatívnych úloh vlády Slovenskej republiky. K samotnému zákonu veľmi stručne, že elektronické komunikačné siete a služby sú kľúčovým faktorom na siete do informačnej spoločnosti. Je to nový pojem, ktorý nahrádza doteraz používaný pojem telekomunikácie, nový pojem čo do obsahu súboru komunikačných sietí. Navrhovaný vládny zákon komplexne odstraňuje nedostatky a právne vzťahy súčasnej telekomunikačnej legislatívy, regulácie súťaže jednoznačným určením relevantných trhov, zjednodušuje vstup podnikov na trh elektronických komunikácií. Navrhovaný zákon o. i. upravuje a posilňuje pôsobnosť Telekomunikačného úradu. Vychádzajúc z oprávnení, ktoré pre mňa ako spravodajcu vyplývajú, odporúčam, aby Národná rada sa uzniesla v zmysle rokovacieho poriadku na tom, že po rozprave odporučí uvedený návrh zákona prerokovať v druhom čítaní. Ďalej navrhujem, aby návrh zákona prerokovali tieto výbory Národnej rady: ústavnoprávny výbor, výbor pre hospodárstvo, privatizáciu a podnikanie, výbor pre verejnú správu, výbor pre obranu a bezpečnosť, výbor pre vzdelanie, vedu, šport a mládež, kultúru a médiá, Výbor Národnej rady pre ľudské práva, národnosti a postavenie žien. Za gestorský výbor navrhujem výbor pre hospodárstvo, privatizáciu a podnikanie. Ďalej odporúčam, aby predmetný návrh zákona výbory prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Pán predsedajúci, otvorte rozpravu.
Blanár, Juraj, podpredseda NR SR (2021-03-31):
Pán predseda výboru Karahuta, nech sa páči.
Laššáková, Jana, podpredsedníčka NR SR (2013-12-12):
Pán poslanec chce doplňujúcu otázku. Nech sa páči.
Schlosár, Rastislav, poslanec NR SR (2020-07-15):
Ďakujem pekne všetkým, ktorí vo svojich faktických poznámkach podporili tieto dva naše návrhy zákonov. Z tých, ktorí sa ohradili proti, teda pán poslanec Krupa, najskôr k tomu vedeckému náhľadu, vy to tak prezentujete, ako keby na jednej strane bola cirkev, kresťanstvo, náboženstvo, ktoré hovorí o tom, že človek je človekom od počatia, a na druhej strane nejakí odborníci, vedci, ktorí tvrdia, že to je až niekde, niekedy v 12. týždni. No, keď ste počúvali môj, moje vystúpenie, tak za prvé z toho je zrejmé, že aj tá samotná veda, samotní tí vedci sa nevedia, nevedia vlastne zhodnúť ani podľa tých ich vlastných kritérií, či je to v 12. týždni, 10. a tak ďalej, presne o tom bola aj porovnávanie tých jednotlivých európskych štátov, ale tu treba povedať toľko, že máme obrovské množstvo vedcov, vzdelaných vedcov, ktorí ani nemusia byť veriaci na to, aby konštatovali, že naozaj ľudský organizmus vzniká počatím, jednoducho tým, že vznikne aj originálna DNA, to je tiež vedecký fakt, ktorý však vyznávajú tí, ktorí sú proti umelým interrupciám. Ja len ako príklad uvediem, jeden známy lekár americký, Bernard Nathanson, ktorý bol jeden z vykonávateľov potratov, dokonca sa, niekoľko tisíc detí takýmto spôsobom zabil a obhajoval tieto interrupcie, on sám neskôr konštatoval, že aj v tom čase, keď vykonával tie interrupcie, vedel, že jednoducho, že človek vzniká od počatia, a napriek tomu tak robil. Mnohí títo ľudia si, aj tí, ktorí to vykonávali, tí odborníci, si to nakoniec uvedomili, o čom to celé je. No ešte jedna vec ma zaujala, vy musíte byť tým, že tu spomínate fašizmus, vy musíte byť naozaj nejako posadnutý touto ideológiou, neviem, či nejakým spôsobom pozitívne alebo negatívne (povedané som smiechom), pretože, keď ešte aj ochranu života nenarodených detí ste schopný spojiť s fašizmom a tvrdiť, že toto je niečo príznačné pre fašistov, tak potom ste už naozaj úplne mimo alebo proste musíte byť nejako posadnutý naozaj touto ideológiou.
P. Paška, predseda NR SR: (2007-11-28):
(Hlasovanie.) 141 prítomných, 140 za, 1 sa zdržal. Postúpili sme návrh do tretieho čítania. Pristúpime k tretiemu čítaniu . Otváram rozpravu a pýtam sa, či sa chce v rámci tretieho čítania niekto prihlásiť do rozpravy. Nie. Vyhlasujem rozpravu za skončenú. A, pán predseda výboru, budeme hlasovať.
Laššáková, Jana, podpredsedníčka NR SR (2013-06-25):
Pán poslanec Gál, nech sa páči.
Mazurek, Milan, poslanec NR SR (2023-06-14):
Pán predseda, kúriť, svietiť znie fajn, ale to od nich očakávame všetci. Lenže to programové vyhlásenie je plné ideologických predsavzatí, je plné prihlásení sa ku konkrétnym formám politík, o ktorých som presvedčený, že väčšina obyvateľov Slovenskej republiky s ním nesúhlasí, a tieto veci je potrebné kritizovať. Pretože jedna vec je, že tu má byť nejaká vláda, ktorá má dotiahnuť Slovensko k predčasným voľbám, a niečo úplne iné je, keď je tu vláda, ktorá sa prihlási bez volieb ku konkrétnemu politickému a ideologickému smerovaniu, a to táto vláda urobila. S tým, že tam urazila priamo obyvateľov Slovenskej republiky, keď povedala, že tu existujú spoločenské a kultúrne normy, ktoré diskriminujú menšiny, zamedzujú im v prístupe k zdravotnej starostlivosti, k bývaniu a ku kvalitnému školstvu, ale nekonkretizovala. Ja som sa to dôrazne pýtal, ktoré sú to tie spoločenské a kultúrne normy, ktoré majú vraj na Slovensku diskriminovať menšiny. Lebo to nemôžete len tak vyhodiť a povedať, že Slováci sú de facto rasistickí, lebo to je v podtexte tých slov, a potom to nekonkretizovať. To je z môjho pohľadu svinstvo, a preto som sa do toho obul. A rovnako pri tých mimovládkach, ja som povedal to isté, ak niekto pomáha seniorom, venuje sa charitatívnej činnosti, to je občianske združenie, legitímne, ale ak niekto robí politickú činnosť, je to úplne iná pesnička. A práve tieto mimovládne organizácie z nejakého zázračného dôvodu táto vláda, ktorá má len kúriť a svietiť, považuje za jednu zo svojich priorít. Ja sa pýtam prečo, to bola legitímna otázka a žiadam tú odpoveď. To, že oni majú názor na mimovládky, že sú skvelé, ja, že sú škodlivé, to je, samozrejme, zase súčasťou politickej diskusie, ale mám právo poznať tú odpoveď a majú právo poznať tú odpoveď obyvatelia Slovenskej republiky, lebo tí to v konečnom dôsledku platia. A na tieto odpovede my sme zvedaví, prečo majú financovať organizácie, ktoré neprešli volebným zápasom a robia politickú činnosť. A rovnako je to aj s tou Nadáciou otvorenej spoločnosti. Dobre, dostali peniaze, ony ich prerozdelia, časť určite spotrebujú na réžiu, ale tak potom je to nefunkčnosť štátu, keď si potrebuje najať nejakú Sorosovu mimovládku bez nejakej verejnej súťaže a tá má prerozdeľovať jej finančné zdroje. Načo to je dobré?
Fico, Robert, poslanec NR SR (2020-10-20):
Ja by som s vami súhlasil, pán predseda, ale prečo ste neschválili program, kde bolo napísané pri bode 44, že hlasovanie o 17.00 hod. dnes. Je to bod 44. Vy ste neoprávnene tento bod zaradili, pretože mali ste pri bode 44, kde je napísané prerušené hlasovanie, hlasovanie bude pokračovať, dnes je 20. či ktorého októbra o 17.00 hod., ale v poriadku. Schváľte si to teraz, máte na to väčšinu, zaraďte si to ako bod do hlasovania a urobme si 20-minútovú prestávku.
Kadúc, Miroslav, poslanec NR SR (2015-09-30):
Ďakujem pekne. Ja sa pokúsim byť konštruktívny a normálne sa spýtam pána Kamenického, prípadne aj pána ministra financií: v čom bol ten problém, kde bola tá prekážka, aby ste nemohli predložiť ten pozmeňujúci návrh úplne ako prvý? Ste spravodajcom, môžete kedykoľvek vystúpiť. V čom bol ten problém? Lebo ak to nevysvetlíte, je to naozaj arogancia moci. To, ako nás dobehla vaša arogancia, povedzme, tou karmou na úrovni EÚ, tak ako naznačil pán Jurzyca, čo keď nás dobehne opäť? Potom budete hovoriť opäť, sme valcovaní? Ale veď vy valcujete! Vy sa správate naozaj arogantne, ako keby tu opozícia ani nebola. A ešte jedna poznámka. My sa tu, posledné dni sme sa bavili o kultúre v tomto parlamente. Dokonca sú predložené dva zákony, ktoré majú zabezpečiť čistotu legislatívneho procesu. To znamená, majú napraviť chyby. Ale ten, kto ich dáva, je členom tej istej strany, ktorá predložila teraz pozmeňujúci návrh úplne ako posledný, ku ktorému diskusia bude zrejme veškerá žádna. No a nepovažujem to absolútne za správne. A chcel som ešte voľačo povedať, to som myslím, že aj zabudol. Okej, zabudol som.
V. Palko, minister vnútra SR: (2005-03-17):
Padla tu otázka, či je tu dostatočné množstvo dôkazov na vznesenie obvinenia a na väzobné stíhanie. Pripomínam, že vznesením obvinenia, prípadne aj väzobným stíhaním vyšetrovanie konkrétnych osôb sa začína, nie končí. Ale keď už vznesené obvinenie je, tak to znamená, že nejaké dôkazy tam sú, inak by to prokurátor nemohol akceptovať, nemohol by to akceptovať ani súd, to rozhodnutie, návrh na rozhodnutie o väzbe. Ale to neznamená, že dôkazy už sú všetky. Tým sa vyšetrovanie začína. Ide o kauzu, ktorá je komplikovaná, kde je veľmi veľa poškodených, veľké množstvo, ktoré treba vypočúvať. Tam nie je reálne, že do troch mesiacov sa nejaké vyšetrovanie skončí. To neexistuje také niečo. To sú predstavy, ktoré sú nereálne. Vyšetrovanie v takýchto prípadoch málokedy je kratšie ako dva roky. Skôr trvá dlhšie. A to je jedno, či sme na Slovensku, alebo sme niekde v Nemecku alebo vo Francúzsku. Chcem povedať, že orgány činné v trestnom konaní – a to je jedno, či sú to vyšetrovatelia, alebo prokuratúra, alebo súdy – jednoducho nemôžu nekonať, keď došlo k trestnej činnosti, musia konať podľa Trestného poriadku. Nič viac a nič menej sa nekonalo aj v tomto prípade. Pokiaľ pán poslanec Blajsko hovoril o hrubom zásahu do súkromného vlastníctva, do podnikania, myslím, že takú formuláciu použil, tak, no, trošku by som si dovolil s tým polemizovať, pretože ako keby tým naznačoval, že niekto porušil zákon. Ale to tak nie je. To, myslím, ani pán poslanec Blajsko azda nechce tvrdiť. Všetky orgány, vyšetrovatelia, prokurátori, sudcovia, konajú podľa ustanovení Trestného poriadku. Opatrenia na ochranu majetku jednoducho museli urobiť. A nebolo by riešením to, neurobiť žiadne blokácie tohto majetku. Naopak, tým by sa ešte len otvorili stavidlá na to, aby skutočne mohli prísť o všetok majetok drobní akcionári. Jednoducho, ak došlo, ako pán poslanec Blajsko naznačil, k nejakej škode na majetku akcionárov, no tak došlo k nej už v dôsledku činnosti, ktorá tu bola v období viac ako pred rokom, pred vznesením obvinenia. Taká je realita. Ani pán poslanec Blajsko vo svojom prejave nenaznačil alebo nepodal nejaké dôkazy, že by to bolo inak. Čiže konštatujem tým, že orgány činné v trestnom konaní konajú presne tak, ako im to ukladá Trestný poriadok, a konať tak musia. Ďakujem za pozornosť.
Číž, Miroslav, doterajší podpredseda NR SR (2010-07-08):
Pán poslanec Igor Matovič.
Hrnčiar, Andrej, podpredseda NR SR (2019-10-24):
Otváram všeobecnú rozpravu. Do rozpravy som dostal jednu písomnú prihlášku od poslanca Stanislava Drobného. O slovo požiadal navrhovateľ, nech sa páči.
Svrček, Miloš, poslanec NR SR (2021-03-30):
... v mene štyroch poslaneckých klubov, za OĽANO, SME RODINA, SaS a ZA ĽUDÍ, podávam návrh na vypustenie bodu č. 27 (tlač 453) z programu 25. schôdze s tým, že uvedený návrh bude zaradený do návrhu programu schôdze Národnej rady so začiatkom od 4. mája 2021. (Reakcia z pléna.)
Nicholsonová, Lucia, poslankyňa NR SR (2013-06-27):
Ďakujem pekne, pani predsedajúca. Vážené dámy, vážení páni, ja budem hovoriť naozaj len veľmi krátko. Po prvé chcem povedať, že bolo to práve včera, kedy Najvyšší súd Spojených štátov amerických rozhodol, že federálny zákon o ochrane manželstva je protiústavný, pretože obmedzuje rovnosť práv. Samozrejme, nie všetko, čo sa zrodí v Spojených štátoch amerických, je dobré a slepo to máme nasledovať, ale podľa mňa je to celkom zdvihnutý prst a myslím si, že sme si nemohli lepšie načasovať debatu o tomto našom návrhu. Po druhé chcem povedať, že my to predkladáme aj z toho dôvodu, že iste sami uznáte, že je dnes absolútny disbalans medzi tým, ako vstupujeme do stavu manželského, stačí nám na to prakticky občiansky preukaz a dohoda dvoch ľudí, a ako sa z manželstva dá vycúvať, to je skutočne tortúra pred súdom, či si to niektorí z vás uznáte, alebo nie. Tu je možno krátka reakcia na pána poslanca Kuffu. Tie prieťahy tam sú, pretože taký bežný rozvod napriek tomu, že sudca napokon vyhovie tomu návrhu na rozvod, trvá šesť mesiacov. A tých šesť mesiacov, to je skutočne celkom slušne dlhá traumatizujúca doba, kedy sa dvaja ľudia spovedajú pred sudcom v talári o tom, prečo sa chcú rozviesť. Tretí bod, ktorý by som chcela uviesť, je ten, že aj keby prešiel tento náš návrh zákona, je to len možnosť. Nemusia to všetci využiť. Tí, ktorí sa chcú naďalej rozvádzať pred súdom, tak sa budú rozvádzať pred súdom. To, že môžu spísať na základe dohody zápisnicu pred notárom, je len možnosť. A ja si myslím, že žijeme v slobodnej krajine a pri takých intímnych otázkach, ako je otázka manželstva, by dvaja ľudia mohli mať širšie penzum možností. Po štvrté chcem povedať, že my tu neprichádzame s ničím anarchistickým, pán poslanec Hrušovský, a to aj z toho dôvodu, že v mnohých aj tradične katolíckych krajinách je dnes možné rozviesť sa na základe dohody. Je to napríklad Portugalsko, je to Francúzsko, je to Belgicko, je to susedná Česká republika. Napriek tomu, že tam prešla takáto legislatívna norma, nemôžete hovoriť o tom, že v týchto krajinách by vládla anarchia. A po piate chcem poprosiť kolegov, hlavne zo SMER-u, napr. aj pána poslanca Brixiho, chcem im trošku pripomenúť, že v roku 2005 to boli práve ich poslanci, ktorí prišli takmer s identickým návrhom zákona, a hlasovali zaň vtedy do nohy všetci poslanci SMER-u, mnohí takí, ktorí ste aj v tomto volebnom období za SMER v poslaneckých laviciach. A v roku 2008 – ja viem, že ma nepočúva pán Brixi, lebo to sme si zvykli, že on niečo tak ako povie, potom odšumí, potom sa rozpráva a tak, ale, ale vlastne pán Brixi je bezpredmetný teraz – v roku 2008 váš pán Harabin ako minister spravodlivosti prišiel s novelu zákona o rodine, kde riešil okrem predmanželských zmlúv aj rozvody dohodou. Takže ak dnes zahlasujete proti, ja to budem považovať skutočne za pokrytecké a neviem si predstaviť, ako to chcete zdôvodniť svojim voličom. Ďakujem pekne.
Sulík, Richard, predseda NR SR (2011-06-01):
Pán poslanec Podmanický má procedurálny návrh.
Liba, Peter, poslanec NR SR (2021-07-02):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Glváč, Martin, podpredseda NR SR (2016-04-27):
Ďakujem veľmi pekne. Dávam slovo spravodajcovi, ktorého určil navrhovaný gestorský výbor pre verejnú správu a regionálny rozvoj, pánovi poslancovi Dušanovi Bublavému.
Glváč, Martin, podpredseda NR SR (2017-10-10):
Ďakujem. V rozprave vystúpi pani poslankyňa Cigániková.
A. Belousovová, podpredsedníčka NR SR: (2007-03-21):
S faktickými poznámkami na vystúpenie pána poslanca Kuboviča sa prihlásili pán poslanec Kužma, pán poslanec Kuruc, pán poslanec Slafkovský. Uzatváram možnosť prihlásiť sa s faktickými poznámkami. A ako prvý vystúpi pán poslanec Kužma. Nech sa páči.
V. Veteška, podpredseda NR SR: (2005-03-21):
Ľ. Lintner, poslanec: Ďakujem pekne. Predsa mi len nedá, ja som sa hlásil aj pri predchádzajúcom vystúpení, ale teraz mi to už nedá. Zastavím sa pri téze, ktorú ste vyslovili, pani poslankyňa, najskôr kvalita a potom spoplatňovanie. Len mi chýba pri týchto vašich slovách povedať, aký mechanizmus pri samosprávnom systéme vysokých škôl si predstavujete, že sa teraz v tejto chvíli začne proces skvalitňovania okrem toho, že tá škola si uvedomí, že treba skvalitňovať učebný proces. Pretože aj pred vami hovoriaci pán poslanec Jarjabek volal po akejsi mape, ináč sa to tu už spomínalo, krokovania, že najprv treba posúdiť, aký máme ten systém, aká je štruktúra vysokých škôl. Len škoda, že sa po tom nevolalo v tom roku 1996, keď sa namnožovali vysoké školy, aby sme si postavili jednoznačne otázku, či to malé Slovensko má na to, aby v každom krajskom meste bola vysoká škola, ktorá mala ešte potom detašované pracoviská v iných menších mestách, vtedy sme si túto otázku nestavali. Teraz máme istý systém štruktúry vysokých škôl, ktorý je, samozrejme, vysoko nákladový. Táto republika mala len istý mešec peňazí na to, aby do tohto systému dávala peniaze, máme len istý mešec, hoci všetci by sme si predstavovali a uvedomujeme si, že tam treba dať viac, a tak sa hľadá riešenie, ako urobiť ten vzťah medzi študentom  a vysokou školou. Toto je jeden z tých systémov. Ja sa nebojím o tom hovoriť, pretože pred voľbami sme jednoznačne hovorili, že budeme podporovať spoplatnenie štúdia na vysokých školách. Otázka je, samozrejme, vnútorného mechanizmu, ako ho nastavuje tento zákon a o tom budeme, samozrejme, s pánom ministrom diskutovať, ale základná idea je podľa mňa správna.
Sulík, Richard, predseda NR SR (2011-09-14):
Páni poslanci, panie poslankyne, hlasujte, prosím, teraz. Pripomínam, že na vyslovenie nedôvery je potrebný súhlas 76 poslancov. (Hlasovanie.) Prítomných 147 poslancov, hlasovalo 69 za, 78 proti. Národná rada nevyslovila nedôveru predsedníčke vlády Slovenskej republiky Ivete Radičovej. Ďakujem za účasť a vyhlasujem 23. schôdzu za skončenú. (Potlesk.) Panie poslankyne, páni poslanci, čo sa týka ďalšieho pokračovania 22. schôdze, chcem sa spýtať, či je všeobecný súhlas s tým, že začneme o 13.00 hodine a skončíme o 19.00 hodine. (Reakcie z pléna: „Áno. Nie.“) Dobre. Ďalší návrh je začať normálne ako sa pôvodne predpokladalo o 9.00 hodine. (Reakcie z pléna: „Áno. Nie.“) Dobre, páni poslanci, poslankyne, posadajte si, prosím vás, a musíme si to odhlasovať, aby sme sa teda dohodli. (Ruch v sále.) Je program. Dobre. Takže takto, keď sa nedohodneme na ničom inom, začíname o 9.00 hod. ráno. A teraz dám hlasovať o tom, či začneme o 13.00 hod. dnes. Takže prosím, hlasujte teraz o tom, či v stredu začne schôdza o 13.00 hod. a bude pokračovať do 19.00 hod. (Ruch v sále.) (Hlasovanie.) Zo 134 poslancov hlasovalo 53 za, 74 proti, 4 sa zdržali, 3 nehlasovali. Z toho vyplýva, ďalší deň, ďalší rokovací deň 22. schôdze začína o 9.00 hod. ráno, to je o dve a pol hodiny. Ďakujem vám. Pani poslankyňa Sabolová má procedurálny návrh.
P. Hrušovský, predseda NR SR: (2004-10-26):
(Hlasovanie.) 137 prítomných, 83 za, 1 proti, 53 sa zdržalo. Národná rada Slovenskej republiky schválila uznesenie. Pristúpime k tretiemu čítaniu . Otváram rozpravu. Do rozpravy sa nehlási z prítomných pánov poslancov nik, preto vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru... V. Horák, poslanec: Schváliť ho.
P. Paška, predseda NR SR: (2010-02-03):
(Hlasovanie.) 136 prítomných, 78 za, 1 proti, 57 sa zdržalo. Návrh sme postúpili do druhého čítania.
Kollár, Boris, predseda NR SR (2023-01-19):
Zároveň by som chcel pripomenúť včerajšie 17. výročie najväčšej tragédie v novodobej histórii ozbrojených síl, pádu vojenského špeciálu na kopci Borsó pri obci Hejce v Maďarsku, kde zahynulo 42 príslušníkov Ozbrojených síl Slovenskej republiky. Prosím, uctime si teraz minútou ticha 42 príslušníkov Ozbrojených síl Slovenskej republiky, ako zároveň aj našich poslaneckých kolegov. (Minúta ticha.) Ďakujem. Teraz prosím, aby sme sa prezentovali a zistili, či sme schopní sa uznášať. (Prezentácia.) Prítomných 65 poslancov. Národná rada nie je uznášaniaschopná. Budeme, prerušujem schôdzu teraz na pätnásť minút a po pätnástich... (reakcia z pléna), pätnásť, pätnásť minút a po pätnástich minútach budeme opäť zisťovať uznášaniaschopnosť Národnej rady. (Prerušenie schôdze o 13.25 hodine.) (Pokračovanie rokovania o 13.45 hodine.)
Danko, Andrej, predseda NR SR (2019-02-05):
Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím určenú spravodajkyňu z výboru pre zdravotníctvo poslankyňu Janu Cigánikovú, aby uviedla hlasovanie v prvom čítaní o návrhu poslancov Ondreja Dostála, Renáty Kaščákovej, Petra Osuského na vydanie zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia, tlač 1297, bod 47 schváleného programu. Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Ondreja Dostála, Renáty Kaščákovej a Petra Osuského na vydanie zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1297.)
Krajniak, Milan, minister práce, sociálnych vecí a rodiny SR (2022-10-05):
Ďakujem veľmi pekne. Vážené dámy a páni, veľmi si vážim, že ste takmer jednomyseľne podporili do skráteného konania aj do druhého čítania zákon o inflačnej pomoci dôchodcom alebo inak povedané ten tzv. štrnásty dôchodok. Ako som vás ale upozorňoval už pred dvomi dňami, bez schválenia novely zákona o štátnom rozpočte nemôže Sociálna poisťovňa tieto, túto mimoriadnu inflačnú pomoc vyplatiť. Inými slovami, aj keby to parlament schválil, tak Sociálna poisťovňa by bola zaviazaná, aby ich vyplatila a zákon o rozpočtových pravidlách by ju zaväzoval, aby to nevyplatilo. Ja nechcem do takejto pozície dostať orgány Sociálnej poisťovne, ktorá navyše hospodári tento rok mimoriadne efektívne, aby som im vyrábal takýto stred zákona. Proste bez toho to nemôžeme vyplatiť. Čiže preto ešte raz, vláda predložila návrh na skrátené legislatívne konanie k návrhu novely zákona o štátnom rozpočte. Ďakujem veľmi pekne.
Sulík, Richard, predseda NR SR (2011-06-30):
Prosím, hlasujte teraz o návrhu vrátiť zákon na dopracovanie, ktorý podala pani poslankyňa Zmajkovičová. (Hlasovanie.) Prítomných 146 poslancov, hlasovalo 67 za, 75 proti, 4 sa zdržali. Tento návrh sme neschválili.
Krajčí, Marek, poslanec NR SR (2023-05-03):
Ďakujem za slovo, pán predsedajúci. Vážená pani poslankyňa, vážení páni poslanci, ministerstvo zdravotníctvo predkladá návrh zákona, ktorý mal byť vypracovaný s cieľom zlepšiť dostupnosť záchrannej zdravotnej služby pre pacientov bezprostredne ohrozených na živote a to tak, aby garantoval teoretickú dostupnosť dojazdu ambulancie zdravotnej záchrannej služby na miesto zásahu do 15 minút pre 90 % obyvateľstva, zefektívniť fungovanie zdravotnej záchrannej služby. Úpravy tiež majú byť potrebné na splnenie cieľov a míľnikov plánu obnovy a odolnosti komponentu 11 reformy 4, ktorá podmieňuje investície 4 a 5. V skutočnosti však zákon, tak ako je predložený, výrazne nezlepšuje dostupnosť záchrannej zdravotnej služby. Ministerstvo zdravotníctva v predloženom materiáli zlepšenie dostupnosti zdravotnej záchrannej služby nemá vyčíslené ani odôvodnené, teda to ministerstvo zatiaľ nevie deklarovať. Cieľ, ktorý má zákon naplniť, že teoretická dostupnosť zdravotnej záchrannej služby do 15 minút bude na Slovensku pre 90 % obyvateľstva, je splnený od roku 2005 doposiaľ, teda pre občana a pacienta v ohrození života neprináša zatiaľ nič nové. Ministerstvo zdravotníctva navyše nepripravilo systémové novely ďalších právnych predpisov, napríklad zapojenie dopravnej zdravotnej služby, zmeny fungovania urgentných príjmov a navýšenie ich kapacít a podobne. Preto je tu namieste otázka, či takto postavený zákon v skutočnosti plní ciele a míľniky plánu obnovy. Ak sa na návrh novely zákonov v tomto bode pozrieme bližšie, tak tie riešia štyri hlavné oblasti. Po prvé je to, úpravy siete záchrannej zdravotnej služby a povinnosti poskytovateľov zdravotnej, záchrannej zdravotnej služby. Ako bolo spomínané, nový typ ambulancie záchrannej zdravotnej služby, tvz. rendez-vous, potom je to... (Prerušenie vystúpenia predsedajúceho.)
Pellegrini, Peter, podpredseda vlády SR pre investície a informatizáciu (2016-09-12):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, účelom predkladaného návrhu zákona je dosiahnuť súlad vnútroštátneho právneho poriadku s nariadením eIDAS, to je nariadenie Európskeho parlamentu a rady o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES. Návrh zákona ruší v súčasnosti platný zákon č. 215/2002 Z. z. o elektronickom podpise v znení neskorších predpisov a prináša niekoľko zmien zameraných na zosúladenie postupov v poskytovaní dôveryhodných služieb a zabezpečení dohľadu, upravuje pôsobnosť NBÚ, ako aj zodpovednosť za porušenie povinností. Zároveň v jednotlivých článkoch novelizuje právne predpisy, ktorých zmenám je na účely predloženého návrhu potrebná, najmä zákon č. 305/2013 Z. z. o e-Governmente. Z pohľadu elektronického výkonu verejnej moci návrh zákona novým a zjednodušeným spôsobom zavádza definíciu autentifikačného certifikátu, ako aj úpravu registra kvalifikovaných certifikátov, kvalifikovaných elektronických pečatí orgánov verejnej moci. Tieto zmeny by mali prispieť k zjednodušeniu overovania identity a autorizácie v rámci elektronickej komunikácie. Povinnosť orgánov verejnej moci komunikovať elektronicky od 1. novembra 2016 zostáva zachovaná, pričom nový § 60b zákona o e-Governmente vychádza v ústrety tým orgánom verejnej moci, ktoré už dnes vykonávajú verejnú moc elektronicky na základe osobitných predpisov a prostredníctvom špecializovaných portálov. Tieto orgány budú musieť prijať nevyhnutné legislatívne a technické opatrenia súvisiace s integráciou na ústredný portál verejnej správy najneskôr do 31. januára 2018. Podobne sa navrhuje aj predĺženie prechodného obdobia pre elektronické formuláre. Predmetný návrh bol prerokovaný vo výboroch Národnej rady Slovenskej republiky. V rámci rokovania výborov boli prediskutované a navrhnuté niektoré zmeny predloženého návrhu zákona, ktoré posúvajú návrh z hľadiska zavádzania elektronizácie ďalej. Medzi najdôležitejšie patrí zjednodušenie konverzie rozhodnutí pri hromadnom odosielaní a poskytnutie odkladu povinnej aktivácie najmä pre občianske združenia a neziskové organizácie. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem veľmi pekne.
Fecko, Martin, poslanec NR SR (2011-12-08):
Ďalšia v rozprave vystúpila pani Sabolová, predsedníčka výboru, a navrhla súhlasiť s návrhom vlády na skrátené legislatívne konanie s tým, že druhé a tretie čítanie sa uskutoční na januárovej schôdzi Národnej rady. Pán predsedajúci, dajte, prosím, hlasovať o tomto návrhu.
P. Hrušovský, predseda NR SR: (2004-10-26):
(Hlasovanie.) 131 prítomných, 129 za, 2 sa zdržali. Národná rada Slovenskej republiky vyslovila súhlas s Dodatkom k Dohode o založení Európskej banky pre obnovu a rozvoj. Ďakujem pánovi podpredsedovi vlády, ministrovi financií. Pristúpime teraz k rokovaniu o ďalších bodoch programu, ktorým je vládny návrh zákona o ochrane pred povodňami , ktorý prerokúvame ako tlač 788. Prosím, aby z poverenia vlády Slovenskej republiky predmetný návrh zákona uviedol a odôvodnil minister životného prostredia pán Miklós. Pán minister, máte slovo. (Ruch v sále.)
Figeľ, Ján, podpredseda NR SR (2013-05-30):
S ďalšou faktickou pani Helena Mezenská.
Zmajkovičová, Renáta, podpredsedníčka NR SR (2013-12-04):
Ďakujem, pán minister. Pán spravodajca, záverečné slovo, nech sa páči.
Bugár, Béla, podpredseda NR SR (2019-09-17):
Prezentujme sa a hlasujme. (Hlasovanie.) Prítomných 140 poslancov, za 79, proti 28, zdržalo sa 32 poslancov, 1 nehlasoval. Návrh sme schválili. Prosím teraz pána poslanca Marčeka, aby uviedol hlasovanie v druhom čítaní o návrhu poslancov Bernaťáka, Farkašovského, Smolíkovej, Tittela a Kmeca na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska, tlač 1342. (Hlasovanie o návrhu poslancov Národnej rady Slovenskej republiky Tibora Bernaťáka, Karola Farkašovského, Evy Smolíkovej, Dušana Tittela a Stanislava Kmeca na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov , tlač 1342.)
Laššáková, Jana, podpredsedníčka NR SR (2014-03-26):
Pán poslanec Hraško.
Vons, Peter, poslanec NR SR (2021-06-23):
Ďakujem. Vážený pán predsedajúci, v rozprave vystúpili dvaja poslanci. Bol podaný jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o tomto pozmeňujúcom a doplňujúcom návrhu, ktorý odznel dnes v rozprave.
S. Kahanec, poslanec: (2005-03-18):
To, že existujú sociálne slabé vrstvy na Slovensku, je, myslím, neodmysliteľný fakt. Ale práve tieto sociálne slabé vrstvy majú v súčasnosti problém, odkiaľ vziať financie na to, aby sa vôbec na tú vysokú školu dostali, skade si zaplatia tú prípravu na vysokú školu, skade si zaplatia celý ten proces, ktorý predchádza samotnému prijatiu na vysokú školu, hlavne keď ide o lukratívne druhy vysokých škôl. Sám mám 5 detí, takže to veľmi dobre poznám. A myslím si, že keď sa tu chceme opíjať rohlíkom, ako niekedy bolo všetko dobré a v budúcnosti bude všetko zlé, tak myslím si, že pri týchto zmenách je šanca na adresnú podporu pre tých, ktorí to skutočne potrebujú, a transparentnosť týchto procesov, transparentnosť, aj čo sa týka možných pôžičiek a možných získaných štipendií ako podpory práve pre tých študentov, ktorí to potrebujú z hľadiska príjmu svojich rodičov na to, aby ich mohli vôbec podporiť. Takisto čo sa týka súčasného stavu vysokého školstva, mohli by sme dlho rozprávať o tom, aké kvalitné sú súčasné manažmenty. A viacej peňazí do vysokoškolského štúdia a transparentne usmernených peňazí na vysoké školy, nie do nejakých súkromných vreciek či do nejakých súkromných spoločností, ktoré v súčasnej dobe aj mohli ísť... (Prerušenie rečníka časomierou.)
Figeľ, Ján, podpredseda NR SR (2012-11-06):
Nech sa páči zaujať miesto pre navrhovateľa. Dávam teraz slovo spravodajkyni, ktorú určil navrhnutý gestorský výbor pre hospodárske záležitosti. Je to pani poslankyňa Helena Mezenská, nech sa páči.
Bugár, Béla, podpredseda NR SR (2019-11-27):
Pán poslanec, nemáte fotiť v Národnej rade, lebo...
Baláž, Vladimír, poslanec NR SR (2012-12-05):
Ďakujem, pán predseda. Drahý kolega Kuffa, vy ste to úplne perfektne zakončili potom, lebo ste to povedali, tak ako to je v kostole, lebo to tak asi aj vyzerá. To sú zmätené tie veci všetky, o ktorých hovoríte. Viete, ja vás rád počúvam. Ale to nevedie k ničomu. Treba sa pripraviť na to a rozprávať, ak chcete rozprávať o liekoch, o kvalite pridaného života, koľko to stojí, ako to vidieť, čo sa vlastne deje v tom. Ale vy máte len také pocity z toho celého života, ktorý popri vás plynie. Máte, povedzme, dobrý, správny zmysel pre život, ale nevidíte ten problém, vlastne mu absolútne nerozumiete. A to je tá katastrofa tých vystúpení potom. Ďakujem.
Kollár, Boris, predseda NR SR (2022-10-20):
Prosím, prezentujme sa a hlasujeme. (Reakcie z pléna: „Za, za.“ ) (Hlasovanie.) Prítomných 133 poslancov, za 130, proti 1, zdržali sa 2, nehlasoval žiadny (hlasovali všetci, pozn. red.). Takže konštatujem, že sme schválili návrh novely zákona č. 258/2004 Z. z. o rozpočtových pravidlách územnej samosprávy. Pristúpime k hlasovaniu o bode 49 schváleného programu, ktorým je druhé čítanie návrhu skupiny poslancov na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí. Je to tlač 1188. Dávam slovo spoločnej spravodajkyni zo zahraničného výboru pani poslankyni Romane Tabák, aby hlasovanie uvádzala. (Predsedajúci prevzal telefonický rozhovor.) (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov , tlač 1188.)